{"_id":"c6c391fafdd84ba77bb3ab8624016634","slug":"blade-attack-in-sultanpuri-on-voter-hindi-news","type":"feature-story","status":"publish","title_hn":"AAP \u0915\u094b \u0935\u094b\u091f \u0928\u0939\u0940\u0902 \u0926\u0947\u0928\u0947 \u0915\u0940 \u092c\u093e\u0924 \u092a\u0930 \u092c\u094d\u0932\u0947\u0921 \u0938\u0947 \u0915\u0930 \u0926\u093f\u092f\u093e \u0939\u092e\u0932\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

नई दिल्ली के सुल्तानपुरी इलाके में आम आदमी पार्टी को वोट नहीं देने की बात कहने पर एक युवक पर ब्लेड से हमला किया गया। पीड़ित ने तीन लोगों पर मारपीट करने और ब्लेड से हमला करने का आरोप लगाया है। सुल्तानपुरी थाना पुलिस ने पीड़ित के बयान पर मामला दर्ज कर आरोपियों की तलाश कर रही है।



जानकारी के मुताबिक राकेश (32) सपरिवार सुल्तानपुरी स्थित झुग्गी में रहता है। वह प्राइवेट कंपनी में काम करता है। मंगलवार की रात वह कांग्रेस के प्रत्याशी के समर्थन में नारे लगा रहा था।



राकेश का कहना है कि इसी दौरान तीन लोग उसके पास आए और आम आदमी पार्टी को ही वोट देने के लिए कहा। राकेश के मना करने पर तीनों ने उसकी जमकर पिटाई कर दी।



पहले युवक की पिटाई की गई और उसके बाद एक युवक ने ब्लेड से गले पर हमला कर दिया और आरोपी वहां से फरार हो गए। घटना की जानकारी मिलने के बाद मौके पर पहुंची पुलिस ने पीड़ित को उपचार के लिए संजय गांधी अस्पताल पहुंचाया।





जहां प्राथमिक उपचार के बाद उसे छुट्टी दे दी गई। पुलिस अधिकारियों का कहना है कि पीड़ित के बयान पर मामला दर्ज कर लिया गया है और नामजद लोगों की तलाश की जा रही है।



लेकिन अभी तक मामले में किसी को भी पकड़ा नहीं जा सका है। जैसे-जैसे दिल्ली के चुनाव का दिन नजदीक आ रहा है इस तरह की हिंसात्मक घटनाएं सामने आ रही हैं।

